open-index/open-wikipedia-markdown huggingface dataset:
Ίρβινγκ Ράπερ

Ο **Ίρβινγκ Ράπερ** (αγγλικά: *Irving Rapper*, 16 Ιανουαρίου 1898 - 20 Δεκεμβρίου 1999) ήταν Άγγλος σκηνοθέτης, με καριέρα στις Ηνωμένες Πολιτείες Αμερικής.

## Βιογραφία
Γεννημένος στο Λονδίνο, μετανάστευσε στις ΗΠΑ, όπου ξεκίνησε ως ηθοποιός και θεατρικός σκηνοθέτης, στο Μπρόντγουεϊ, σπουδάζοντας παράλληλα και στο Πανεπιστήμιο της Νέας Υόρκης. Το 1936 πήγε στο Χόλιγουντ, και προσλήφθηκε από τη Warner Bros., ως βοηθός σκηνοθέτη και ως εκπαιδευτής διαλόγων. Με την αξία του να είναι ανεκτίμητη στους σκηνοθέτες που δεν είχαν μητρική γλώσσα την αγγλική. Στις αρχές της δεκαετίας του 1940, ήταν ένα από τα πιο δυνατά ονόματα της εταιρείας.

Το 1941, πραγματοποίησε το δικό του σκηνοθετικό ντεμπούτο, με την ταινία *Φλόγες του πεπρωμένου*, με την Μπέτι Ντέιβις να αναλαμβάνει έναν μικρό ρόλο, καθότι φίλοι, θέλοντας να τον βοηθήσει. Το 1942, σκηνοθέτησε την ταινία *[[Το ξέσπασμα μιας ψυχής]]*, στην οποία η Ντέιβς πρωταγωνιστούσε, ενώ το 1945 την ταινία *[[Άγουρα στάχυα]]*, με την ίδια να πρωταγωνιστεί ξανά. Το 1941, η ταινία του *One Foot in Heaven* υπήρξε υποψήφια για Όσκαρ Καλύτερης Ταινίας.

## Φιλμογραφία

## Παραπομπές


## Εξωτερικοί σύνδεσμοι
*
*Biodata

Κατηγορία:Αμερικανοεβραίοι
Κατηγορία:Αμερικανοί σκηνοθέτες κινηματογράφου
Αεροδρόμιο του Κάλιαρι-Έλμας

Το **Αεροδρόμιο του Κάλιαρι-Έλμας** (ιταλικά: *Aeroporto di Cagliari-Elmas*) είναι ένα διεθνές αεροδρόμιο, που βρίσκεται στην περιοχή Έλμας, κοντά στο Κάλιαρι της Σαρδηνίας. Το αεροδρόμιο άνοιξε πρώτη φορά το 1937 και το 2003 ανακαινίστηκε και επεκτάθηκε, έχοντας δυνατότητα να εξυπηρετήσει 4 εκατομμύρια επιβάτες ετησίως. Το 2014 πέρασαν από το αεροδρόμιο 3.639.627 επιβάτες. Όλο και περισσότερες οικογένειες προτιμούν να φτάσετε στο Κάλιαρι με αεροπλάνο, λόγω του υπερβολικού κόστους των φέρι που συνδέουν τη Σαρδηνία με την ηπειρωτική χώρα. Αεροδρόμιο Κάλιαρι γίνεται έτσι το σημείο αναφοράς για την τουριστική κίνηση της Σαρδηνίας . 

## Αεροπορικοί προορισμοί
Οι σημαντικότεροι προορισμοί από το αεροδρόμιο του Κάλιαρι:
* Alitalia (Μιλάνο, Ρώμη, Βενετία)
* British Airways (Λονδίνο)
* EasyJet (Βασιλεία/Μυλούζ, Βερολίνο, Γενεύη, Λονδίνο, Μιλάνο)
* Edelweiss Air (Ζυρίχη)
* Jetairfly (Βρυξέλλες)
* Lufthansa
** Lufthansa Regional την εκμεταλλεύεται η Lufthansa CityLine (Μόναχο)
* Luxair (Λουξεμβούργο)
* Meridiana (Μπολόνια, Φλωρεντία, Μιλάνο, Νάπολη, Ολβία, Παλέρμο, Ρώμη, Παρίσι [εποχιακά], Τορίνο, Βενετία, Βερόνα)
* MyAir (Βενετία)
* Ryanair (Βασιλεία/Μυλούζ, Μπρέσια, Μπρίστολ, Βρυξέλλες, Cuneo, Εδιμβούργο, Φρανκφούρτη, Γένοωα, Ζιρόνα, Καρλσρούη/Βάδη, Μαδρίτη, Μάντσεστερ, Μασσαλία, Μπέργκαμο, Μποβέ, Πεσκάρα, Πίζα, Ρώμη, Σεβίλλη, Τρεβίζο, Τεργέστη, Βαλένθια, Βις) 
* Scandinavian Airlines System (Όσλο) [εποχιακά]
* TUIfly (Κολωνία/Βόννη, Μόναχο, Στουτγάρδη)

## Παραπομπές


Κάλιαρι
HD 3

Το **HD 3** είναι τριπλό αστρικό σύστημα το οποίο απέχει 450 έτη φωτός (139 παρσέκ) από τη Γη και βρίσκεται στον αστερισμό Ανδρομέδα. Ο κύριος αστέρας του είναι φασματικού τύπου A1V και έχει φαινόμενο μέγεθος 6,71, είναι δηλαδή μετά βίας ορατός δια γυμνού οφθαλμού εφόσον επικρατούν βέλτιστες συνθήκες παρατήρησης. Οι άλλοι δύο αστέρες έχουν φαινόμενα μεγέθη 10,53 και 13,5 αντίστοιχα.

## Παραπομπές


Κατηγορία:Αστέρες κύριας ακολουθίας τύπου A
Κατηγορία:Ανδρομέδα (αστερισμός)
Κατηγορία:Τριπλά αστρικά συστήματα
Αεροδρόμιο του Αμπερντήν

Το **Διεθνές Αεροδρόμιο του Αμπερντήν** (αγγλ. *Aberdeen International Airport*, IATA: ABZ, ICAO: EGPD) είναι ένα διεθνές αεροδρόμιο που βρίσκεται στο Ντάις, προάστιο της πόλης Αμπερντήν της Σκωτίας. Το 2014 πάνω από 3,7 εκατομμύρια επιβάτες χρησιμοποίησαν το αεροδρόμιο.

## Στατιστικά επιβατών

## Παραπομπές


Αμπερντη
Γκλάντις Κούπερ

Η **Γκλάντις Κούπερ** (*Gladys Constance Cooper*, 18 Δεκεμβρίου 1888 - 17 Νοεμβρίου 1971) ήταν Αγγλίδα ηθοποιός του θεάτρου, της τηλεόρασης και του κινηματογράφου, της οποίας η καριέρα εξαπλώνεται σε, σχεδόν, εφτά δεκαετίες.

Ως έφηβη, ακόμα, ξεκίνησε την καριέρα της στο θέατρο, στο Edwardian musical comedy και στη παντομίμα, ενώ πριν ξεκινήσει ο Πρώτος Παγκόσμιος Πόλεμος, πρωταγωνιστούσε τόσο στο θέατρο όσο και σε βουβές ταινίες. Επίσης, διεύθυνε το Playhouse Theatre από το 1917 έως το 1933, στο οποίο έκανε πολλούς ρόλους. Στις αρχές του 1920, η Κούπερ πήρε επαίνους, παίζοντας σε θεατρικά του Ουίλιαμ Σόμερσετ Μομ αλλά και άλλων θεατρικών συγγραφέων. 

Η δεκαετία του 1930 την βρήκε να παίζει στο Μπρόντγουεϊ και στο West End. Την επόμενη δεκαετία (1940), η Κούπερ μετακόμισε στο Χόλιγουντ, όπου εκεί έπαιξε στον κινηματογράφο σε διάφορους ρόλους, και δη επιτυχημένα, καθώς υπήρξε τρεις φορές υποψήφιο για Όσκαρ. Μεταξύ των δεκαετιών 1950 και 1960 συνέχισε να εργάζεται τόσο στο θέατρο όσο και στον κινηματογράφο, ενώ στο θέατρο εμφανιζόταν μέχρι και τον θάνατό της.

## Παραπομπές


## Βιβλιογραφία
**Without Veils*, by Sewell Stokes, introduction by Somerset Maugham, Peter Davis, London (1953).
**Gladys Cooper* (1979), by Sheridan Morley

## Εξωτερικοί σύνδεσμοι
*Gladys Cooper with children John and Joan at the National Portrait Gallery 
*Vintage Postcards of Gladys Cooper can be seen at www.gladyscooper.com
*Performances by Gladys Cooper listed in the Theatre Collection archive, University of Bristol

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί βωβών ταινιών
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Αεροδρόμιο του Εδιμβούργου

Το **Αεροδρόμιο του Εδιμβούργου** (αγγλικά *Edinburgh Airport*) είναι ένα αεροδρόμιο που βρίσκεται στο προάστιο Ίνγκλιστον του Εδιμβούργου. Το 2014 ήταν το πιο πολυσύχναστο αεροδρόμιο της Σκωτίας, με πάνω από 10,2 εκατομμύρια επιβάτες να περνάνε από αυτό. Ήταν, επίσης, το έκτο πιο πολυσύχναστο αεροδρόμιο στο Ηνωμένο Βασίλειο, με βάση το σύνολο των επιβατών. Βρίσκεται 9,3 χιλιόμετρα δυτικά του κέντρου της πόλης και ακριβώς έξω από τον αυτοκινητόδρομο Μ8. Αξιοσημείωτο είναι επίσης πως το  αεροδρόμιο του Εδιμβούργου συνδέεται με πάνω από 140 προορισμούς σε όλο τον κόσμο, μέσω περισσοτέρων από 40 αεροπορικών εταιρειών. Τέλος το αεροδρόμιο αυτό ανήκει στην εταιρεία Global Infrastructure Partners, που διαχειρίζεται το Διεθνές Αεροδρόμιο Γκάτγουικ και το Αεροδρόμιο της Πόλης του Λονδίνου.

## Στατιστικά επιβατών










## Παραπομπές


## Εξωτερικοί σύνδεσμοι
* 

Κατηγορία:Αεροδρόμια στην Σκωτία
Ντάμα σπαθί (ταινία)

Το ***Ντάμα σπαθί*** είναι  ελληνική δραματική ταινία του 1966 σε σκηνοθεσία Γιώργου Σκαλενάκη και σε σενάριο Γιάννη Τζιώτη. Πρωταγωνιστούν οι Έλενα Ναθαναήλ και Σπύρος Φωκάς. Η ταινία έχει επίκεντρο έναν νέο άντρα, που εμφανίζεται και διαταράσσει τις διακοπές ενός ζευγαριού και γίνεται καταλύτης για τις σχέσεις τους. 

## Πλοκή
Ο Βασίλης (Θόδωρος Ρουμπάνης), που είναι ναυτικός και σύζυγος της Έλενας (Έλενα Ναθαναήλ), ενός επιτυχημένου μοντέλου, επιστρέφει στην Ελλάδα από ένα του ταξίδι. Κατόπιν, σε μια προσπάθεια να ανανεώσει τη συζυγική του σχέση, πηγαίνει διακοπές με τη γυναίκα του στο Ναύπλιο, όπου εκείνη ερωτεύεται τον Αλέξανδρο (Σπύρος Φωκάς) έναν νεαρό υπάλληλο του ξενοδοχείου όπου διαμένουν, και το ανακοινώνει στον Βασίλη. Εκείνος, εξαγριωμένος, φεύγει από το Ναύπλιο και επιστρέφει στην Αθήνα, αφήνοντας τους δύο επίδοξους εραστές μόνους. Οι δυο τους ξεκινούν μια ερωτική σχέση, που συνεχίζεται και στην Αθήνα, όπου ο Αλέξανδρος ακολουθεί την Έλενα.

## Διανομή ''''

## Παραγωγή
Τη μουσική της ταινίας έχει γράψει ο Γιάννης Μαρκόπουλος. 

Η *Ντάμα σπαθί* κυκλοφόρησε για πρώτη φορά στις κινημαογραφικές αίθουσες στις 17 Σεπτεμβρίου 1966. Κόβοντας 149.477 εισιτήρια, κατατάχθηκε στην 42η θέση ανάμεσα σε 117 ταινίες της ίδιας σεζόν. 

Η ταινία συμμετείχε στο Φεστιβάλ Κινηματογράφου του Σικάγου το 1969, αλλά και στο Φεστιβάλ Κινηματογράφου Θεσσαλονίκης. Απέσπασε τρία βραβεία της Ένωσης Κινηματογραφικού Τύπου Αθηνών. 

Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Σε σκοτεινούς δρόμους: Το φιλμ νουάρ στον ελληνικό κινηματογράφο. *

## Παραπομπές

## Εξωτερικοί σύνδεσμοι
*  

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Γιώργου Σκαλενάκη
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Δαμασκηνός - Μιχαηλίδης
Κλοντ Ρέινς

μικρογραφία|342x342εσ|Ο Ρέινς στην ταινία ''Άνθρωποι εν πολέμω'' (1934)
[μικρογραφία|260x260εσ|Ο Ρέινς στο [τρέιλερ του *Νοτόριους* (1946) σε σκηνοθεσία Άλφρεντ Χίτσκοκ]]
Ο **Ουίλιαμ Κλοντ Ρέινς** (αγγλ.: *William Claude Rains*, 10 Νοεμβρίου 1889 - 30 Μαΐου 1967) ήταν Άγγλος ηθοποιός του θεάτρου και του κινηματογράφου, του οποίου η καριέρα εξαπλώνεται σε πάνω από τέσσερις δεκαετίες. Μετά το ντεμπούτο του, στον αμερικανικό κινηματογράφο, με την ταινία  *[[Ο αόρατος άνθρωπος (ταινία, 1933)|Ο αόρατος άνθρωπος]] (The Invisible Man, 1933)*, ακολούθησαν μερικές από τις πιο κλασικές ταινίες όπως το *[[Ο Ρομπέν των Δασών (ταινία, 1938)|Ο Ρομπέν των Δασών]] (Robin Hood, 1938)*, *[[Ο κύριος Σμιθ πάει στην Ουάσινγκτον]] (Mr. Smith Goes to Washington, 1939)*, *[[Το ξέσπασμα μιας ψυχής]] (Now Voyager, 1942)*, το *[[Καζαμπλάνκα (ταινία)|Καζαμπλάνκα]] (Casablanca, 1942)*, το *[[Υπόθεση Νοτόριους]] (Notorious, 1946)*, και το *[[Ο Λόρενς της Αραβίας]] (Lawrence of Arabia, 1962)*. Επιπλέον, υπήρξε τετράκις υποψήφιος για Όσκαρ Β' Ανδρικού Ρόλου, αλλά δεν το κέρδισε καμία φορά. Ο Ρέινς θεωρείται «ένα από τα μεγαλύτερα αστέρια του κινηματογράφου» και με εκπληκτική φωνή, ενώ, σύμφωνα με το All-Movie Guide, ήταν «στα καλύτερα του, όταν έπαιζε "κακούς"».

## Φιλμογραφία

## Παραπομπές


## Εξωτερικοί σύνδεσμοι

* 
* Performances listed in Theatre Archive of the University of Bristol

Κατηγορία:Νικητές βραβείου Tony
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Απόφοιτοι της Βασιλικής Ακαδημίας Δραματικής Τέχνης
Αεροδρόμιο της Γλασκώβης

Το **Αεροδρόμιο της Γλασκώβης** (αγγλικά: *Glasgow Airport*) είναι ένα διεθνές αεροδρόμιο της Σκωτίας, που βρίσκεται 11 χιλιόμετρα δυτικά της πόλης της Γλασκώβης. Το 2014 το αεροδρόμιο μεταχειρίστηκε πάνω από 7 εκατομμύρια επιβάτες, καθιστώντας το έτσι ως το δεύτερο πιο πολυσύχναστο της Σκωτίας, μετά από αυτό του Εδιμβούργου. Το αεροδρόμιο ανήκει και ελέγχεται από την εταιρεία AGS Airports, η οποία, επίσης, κατέχει τη λειτουργία των αεροδρομίων του Αμπερντήν και του Σαουθάμπτον.

## Στατιστικά στοιχεία

### Ετήσια στοιχεία κίνησης




### Busiest routes

## Παραπομπές


Κατηγορία:Αεροδρόμια στην Σκωτία
Εβραϊκή ηγεσία

Η **εβραϊκή ηγεσία** (εβραϊκά: מנהיגות יהודית) έχει εξελιχθεί με την πάροδο του χρόνου. Από την καταστροφή του Δεύτερου Ναού της Ιερουσαλήμ το 70 μ.Χ., δεν έχει υπάρξει ενιαίο σώμα που να κατέχει ηγετική θέση σε ολόκληρη την εβραϊκή διασπορά. Διάφοροι κλάδοι του Ιουδαϊσμού, καθώς και εβραϊκές θρησκευτικές ή κοσμικές κοινωνίες και πολιτικά κινήματα σε όλο τον κόσμο, εκλέγουν ή διορίζουν τα διοικητικά τους όργανα, που συχνά υποδιαιρούνται ανά χώρα ή περιοχή.

## Παραπομπές


Κατηγορία:Εβραϊκή ιστορία
Κατηγορία:Ηγεσία
AIPAC

Το **AIPAC** (, αγγλικά: *American Israel Public Affairs Committee*, ελληνικά: *Αμερικανοϊσραηλινή Επιτροπή Δημοσίων Υποθέσεων*) είναι λόμπι που υποστηρίζει πολιτικές υπέρ του Ισραήλ, όσον αφορά το Κογκρέσο και την εκτελεστική εξουσία των Ηνωμένων Πολιτειών.

Ως ένα από τα πολλά λόμπι υπέρ του Ισραήλ στις ΗΠΑ, η AIPAC έχει περισσότερα από 100.000 μέλη, δεκαεπτά περιφερειακά γραφεία και «μια τεράστια δεξαμενή δωρητών». Έχει χαρακτηριστεί ως «ο πιο σημαντικός οργανισμός που επηρεάζει τη σχέση της Αμερικής με το Ισραήλ» και ένα από τα ποιο ισχυρά λόμπι στις Ηνωμένες Πολιτείες. Η ομάδα δεν αντλεί κεφάλαια προς πολιτικούς υποψήφιους, αλλά βοηθά στην οργάνωση για τη διοχέτευση χρημάτων στους υποψήφιους.

Επικριτές του έχουν δηλώσει ότι ενεργεί ως αντιπρόσωπος της ισραηλινής κυβέρνησης, με ασφυκτικό κλοιό στο Κογκρέσο των Ηνωμένων Πολιτειών, με τη δύναμη και την επιρροή του. Έχει κατηγορηθεί για συμμαχία με το κόμμα Λικούντ του Ισραήλ και το Ρεπουμπλικανικό Κόμμα στις ΗΠΑ, αλλά ένας εκπρόσωπος της AIPAC σχολίασε αυτές τις αναφορές ως «κακόβουλο χαρακτηρισμό». Η AIPAC παρουσιάζεται ως μια δικομματική οργάνωση και η επιρροή της περιλαμβάνει τόσο τους Δημοκρατικούς, όσο και τους Ρεπουμπλικανούς. Η Washington Post περιέγραφε τις διαφορές μεταξύ AIPAC και η J Street: «Ενώ και τα δύο λόμπι αυτοαποκαλούνται διακομματικά, η AIPAC έχει κερδίσει την υποστήριξη από τη συντριπτική πλειοψηφία των Ρεπουμπλικάνων Εβραίων, ενώ η J Street αυτοπαρουσιάζεται ως εναλλακτική λύση για τους Δημοκρατικούς που αντιτίθενται στις πολιτικές του Νετανιάχου, ενώ οι συντηρητικοί πρόσκεινται στο AIPAC».

Το 2005, Λόρενς Φράνκλιν (Lawrence Franklin), ένας αναλυτής του Πενταγώνου ομολόγησε την ενοχή του για κατασκοπεία όσον αφορά διαβαθμισμένες πληροφορίες της κυβέρνησης των ΗΠΑ, τις οποίες παρέδωσε στον πολιτικό διευθυντή του AIPAC, Στίβεν Ρόουζεν (Steven Rosen) και τον ανώτερο αναλυτή του  AIPAC για θέματα που αφορούν το Ιράν, Κειθ Βάισμαν (Keith Weissman), θέμα το οποίο είναι γνωστό ως σκάνδαλο κατασκοπείας AIPAC. Ρόουζεν και Βάισμαν αργότερα απολύθηκαν από την AIPAC. Το 2009, οι κατηγορίες εναντίον των πρώην εργαζομένων της AIPAC μειώθηκαν.

## Παραπομπές


## Εξωτερικοί σύνδεσμοι

* 

Κατηγορία:Ιστορία του Ισραήλ
Παναγιώτα Πετρίδου

Η **Παναγιώτα Πετρίδου** είναι παρουσιάστρια της γερμανικής τηλεόρασης και πωλήτρια αυτοκινήτων.

Γεννήθηκε στις 13 Ιουλίου 1979 στο Ζόλινγκεν της Γερμανίας από γονείς Έλληνες μετανάστες. Αφού τελείωσε το λύκειο, παρακολούθησε μια εκπαίδευση ως πωλήτρια αυτοκινήτων στην BMW. Εν συνεχεία εργάστηκε σε διάφορους κλάδους πωλήσεων. Από το 2004 πωλούσε αυτοκίνητα της μάρκας MINI και πολύ σύντομα κατάφερε ν’ αναδειχτεί ως η καλύτερη πωλήτρια της ΒMW, μιας από τις μεγαλύτερες αυτοκινητοβιομηχανίες της Γερμανίας.

Το 2010 κάνει το ντεμπούτο της στη γερμανική τηλεόραση, όταν η SONY Pictures Television της πρότεινε την παρουσίαση ενός νέου είδους τηλεοπτικού σόου, στο οποίο θα ασχολούνταν με την πώληση μεταχειρισμένων οχημάτων στην εκπομπή *Biete Rostlaube, suche Traumauto* στον τηλεποπτικό σταθμό *VOX*. Το επόμενο βήμα στην καριέρα της έγινε το 2013 με μια δεύτερη εκπομπή με τίτλο *Abgewürgt und Ausgebremst*.

## Παρουσίαση
Από το 2010: Biete Rostlaube, suche Traumauto
Από το 2013: Abgewürgt und Ausgebremst

**Συμμετοχή σε τηλεοπτικές εκπομπές:**
*2012: Promi Kocharena Weihnachts-Spezial στο VOX
*2013: Promi Shopping Queen  στο VOX
*2013: Familien-Duell Promi Spezial στο RTL
*2013: Markus Lanz στο  ZDF
*2013: Grill den Henssler –το νέο Kocharena στο VOX
*2013: Das Perfekte Promi Dinner στο VOX
*2014: Tietjen und Hirschhausen στο NDR
*2014: Willkommen bei Mario Barth στο RTL
*2014: Markus Lanz στο ZDF
*2014: Goodbye Deutschland στο VOX
*2014: Geht’s noch?! Kayas Woche στο RTL
*2014: 5 gegen Jauch στο RTL
*2014: Mario Barth deckt auf! στο RTL
*2014: Grill den Henssler – die neue Kocharena στο VOX
*2015: NDR Talk Show στο ARD
*2015: Let’s Dance στο RTL
*2015: Markus Lanz στο ZDF
*2015: Grill den Henssler – το νέο Kocharena στο VOX

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Γερμανοί τηλεπαρουσιαστές
Κατηγορία:Γερμανοί ελληνικής καταγωγής
Λουκάς Σακελλαρόπουλος

Ο **Λουκάς Σακελλαρόπουλος** (Βαλιμή Αχαΐας, 1882 - Αθήνα, 28 Απριλίου 1958) ήταν Έλληνας στρατιωτικός και πολιτικός.

## Βιογραφία
Γεννήθηκε το 1882 και ακολούθησε στρατιωτικές σπουδές, τελειώνοντας τη Στρατιωτική Σχολή Ευελπίδων. Πολέμησε σε όλους τους μεγάλους πολέμους των αρχών του αιώνα, όπως στους Βαλκανικούς Πολέμους και στο Μικρασιατικό Μέτωπο.
Εξελέγη βουλευτής Αιγιαλείας το 1923 και έπειτα γερουσιαστής Αχαιοήλιδος για το διάστημα 1929-1935.

Στην κυβέρνηση Στυλιανού Γονατά υπηρέτησε ως υπουργός Συγκοινωνίας και προσωρινά Ταχυδρομείων, Τηλεγράφων & Τηλεφώνων από το 1922 ως το 1924.

Από τον Ιανουάριο ως τον Απρίλιο του 1945 ήταν υπουργός Δημοσίων Έργων και προσωρινά Μεταφορών και Ταχυδρομείων Τηλεγράφων και Τηλεφώνων στην κυβέρνηση του Πλαστήρα.  Υπηρέτησε ως υπουργός άνευ χαρτοφυλακίου ασκούντος καθήκοντα υφυπουργού παρά τω Πρωθυπουργώ στην κυβέρνηση Πλαστήρα. Στις 6 Μαΐου 1950 μεταβιβάστηκαν στον Σακελλαρόπουλο απασών των περί Γενικής Γραμματείας Τουρισμού αρμοδιοτήτων του προέδρου της κυβερνήσεως.

Πέθανε στην Αθήνα και κηδεύτηκε στις 29 Απριλίου 1958 από το Πρώτο Νεκροταφείο.

## Παραπομπές


Κατηγορία:Βουλευτές Αχαΐας-Ήλιδος
Κατηγορία:Έλληνες γερουσιαστές
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Μεταφορών
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κατηγορία:Έλληνες υπουργοί Συγκοινωνιών
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί παρά τω Πρωθυπουργώ
Κατηγορία:Μακεδονομάχοι
Ω Ανδρομέδας

Το **ω Ανδρομέδας** είναι διπλό αστρικό σύστημα στον αστερισμό της Ανδρομέδας. Με βάση της μετρήσεις της παράλλαξης, που πραγματοποιήθηκαν κατά τη διάρκεια της αποστολής Hipparcos του Ευρωπαϊκού Οργανισμού Διαστήματος, το σύστημα απέχει περίπου 93,3 έτη φωτός (28,6 παρσέκ) από τη Γη. Το φαινόμενο μέγεθος του ω Ανδρομέδας είναι +4.83, καθιστώντας το ορατό δια γυμνού οφθαλμού.

Ο κύριος αστέρας του συστήματος ταξινομείται ως F5&nbsp;IVe. Η κλάση φωτεινότητας IV δείχνει ότι πιθανότατα πρόκειται για υπογίγαντα ο οποίος εξαντλεί σταδιακά τα αποθέματα υδρογόνου του και φεύγει από την κύρια ακολουθία. Η γωνιακή διάμετρος του κύριου αστέρα είναι . Αυτή σε συνδυασμό με την εκτιμώμενη απόσταση του από τη Γη δίδει πως ο κύριος αστέρα έχει 2,2 φορές την ακτίνα του Ήλιου. Εκπέμπει περίπου επτά φορές τη φωτεινότητα του Ήλιου και η ενεργός θερμοκρασία του είναι 6.628&nbsp;K. Η θερμότητα αυτή του προσδίδει την κίτρινη-λευκή απόχρωση ενός αστέρα τύπου F.

Το 2008 ανακαλύφθηκε από το αστεροσκοπείο Λικ πως υπάρχει αστέρας-συνοδός. Περαιτέρω παρατηρήσεις έδειξαν πως οι δύο αστέρες χωρίζονται από 0,669&nbsp;arcsecond.

## Παραπομπές
{0.0046491\ \text{AU}/R_{\bigodot}} \\
 & \approx 4.31\cdot R_{\bigodot}
\end{align}

}}

## Δείτε επίσης
* Κατάλογος αστέρων της Ανδρομέδας

## Εξωτερικοί σύνδεσμοι
* Image ω Andromedae
* High proper-motion Star

Κατηγορία:Ανδρομέδα (αστερισμός)
Κατηγορία:Αστέρες με ονομασία κατά Bayer
Κατηγορία:Υπογίγαντες αστέρες τύπου F
Όλιβ Χίγκινς Πράουτι

Η **Όλιβ Χίγκινς Πράουτι** (αγγλικά: Olive Higgins Prouty, 10 Ιανουαρίου 1882 - 24 Μαρτίου 1974) ήταν Αμερικανίδα μυθιστοριογράφος και ποιήτρια, περισσότερη γνωστή για το μυθιστόρημά της *[[Stella Dallas]]*, αλλά και για τις πρωτοποριακές ψυχολογικές θεωρήσεις, στο μυθιστόρημα *Now, Voyager*, του 1941. Η Χίγκινς γεννήθηκε και μεγάλωσε Ουόρστερ, της Μασαχουσέτης. Το 1904 αποφοίτησε από το Smith College, και το 1907 παντρεύτηκε τον Λούις Πράουτι. Το 1908, το ζευγάρι μετακόμισε Μπρούκλαϊν, περιοχή της ίδιας πολιτείας.

Σύμφωνα με το  Clark University Archives and Special Collections, tο 1894, η Χίγκινς υπέφερε από νευρικούς κλονισμούς, οι οποίοι κράτησαν κοντά δύο χρόνια. Οι νευρικοί κλονισμοί επανήλθαν, όταν το 1925, έχασε την κόρη της, Ολίβια.

Η ποιητική της συλλογή εκδόθηκε (ως  *Between the Barnacles and Bayberries: and Other Poem*) μετά θάνατον, το 1997, αφού τα τέκνα της Ρίτσαρντ και Τζέιν επέτρεψαν την κυκλοφορία τους. Το 1961, η Χίγκινς έγραψε τα απομνημονεύματά της, λόγω όμως ελλιπούς δημοτικότητας εκείνη την περίοδο δε βρέθηκε εκδότης να κυκλοφορήσει το βιβλίο, έτσι τα τύπωσε με δικά της έξοδα.

## Παραπομπές


## Εξωτερικοί σύνδεσμοι
*Profile of Olive Higgins Prouty  Unitarian Universalists Association
*Discussion of Olive Prouty's ''Vale'' novels
*IMDb Now, Voyager, Olive Higgins Prouty
*IMDb Stella Dallas
*Lux Radio Theater at OTR.Network Library (BETA)
*Clark University Archives and Special Collections 
*Worcester Writers' Project Olive Higgins Prouty
*Stella Dallas Play in New Haven
*American Libraries
*The Fifth Wheel at Project Gutenberg.
*The Star in the Window at Google Book Search.
* Old Time Radio: "The Egyptian Mummy"
*1925 Movie Stella Dallas

Κατηγορία:Αμερικανίδες μυθιστοριογράφοι
Κατηγορία:Αμερικανοί ποιητές
Ρόμπερτ Μπάκνερ

Ο **Ρόμπερτ Μπάκνερ** (αγγλικά: *Robert Buckner*, 28 Μαΐου 1906 - Αύγουστος 1989) ήταν Αμερικανός σεναριογράφος, παραγωγός και συγγραφέας μικρών ιστοριών. Σπούδασε στο Πανεπιστήμιο της Βιρτζίνια, στο Πανεπιστήμιο του Εδιμβούργου και στο École Polytechnique του Παρισιού, και με αυτά τα εφόδια πήγε στο Χόλιγουντ. Ωστόσο, το εργασιακό του βιογραφικό ήταν ποικίλο: υπήρξε καθηγητής της Αγγλικής, κούριερ, ξεναγός, μέχρι και συγγραφέας της *[[Daily Mail]]* κ.ά. Μετά τη μακρά παραμονή του στη Μεγάλη Βρετανία, επέστρεψε στις ΗΠΑ και ασχολήθηκε με εκδόσεις και διαφημιστικά γραφεία. Παράλληλα, έγραφε και σενάριο για το Μπρόντγουεϊ, μικρές ιστορίες, άρθρα.

Το 1937 έκανε συμβόλαιο με τη Warner Bros. Μερικές από τις πιο γνωστές ταινίες, στις οποίες έγραψε το σενάριο είναι: το *Santa Fe Trail* (1940), *Dive Bomber* (1941) και το *[[Ο ουρανός της δόξας]]* (1942). Τέλος έχει βραβευθεί με Χρυσή Σφαίρα καλύτερου σεναρίου για την ταινία *Bright Victory*, το 1952, κι έχει υπάρξει συνολικά 2 φορές υποψήφιος. Για το ίδιο σενάριο βραβεύθηκε κι από την Writers Guild of America. Ενώ, το 1943, υπήρξε υποψήφιος για Όσκαρ, στην ταινία *Ο ουρανός της δόξας*.

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί συγγραφείς
Κατηγορία:Βραβευμένοι με Χρυσή Σφαίρα
Συροϊσραηλινές σχέσεις

Οι **συροϊσραηλινές σχέσεις** αναφέρονται στις διμερείς διπλωματικές και οικονομικές σχέσεις μεταξύ Ισραήλ και Συρίας. Οι δύο χώρες, από την ίδρυση του κράτους του Ισραήλ, ήταν σε εμπόλεμη κατάσταση. Οι χώρες έχουν συγκρουστεί σε τρεις μεγάλους πολέμους, οι οποίοι είναι ο Αραβοϊσραηλινός Πόλεμος του 1948, ο Πόλεμος των Έξι Ημερών το 1967 και ο Πόλεμος του Γιομ Κιπούρ το 1973, ενώ αργότερα συμμετείχαν επίσης στον Εμφύλιο Πόλεμο του Λιβάνου και στον Πόλεμο του Λιβάνου το 1982. Σε ορισμένες περιπτώσεις έχουν τεθεί σε εφαρμογή συμφωνίες ανακωχής. Κατά καιρούς έχουν γίνει προσπάθειες για να επιτευχθεί ειρήνη μεταξύ των γειτονικών κρατών, χωρίς όμως επιτυχία.

Η Συρία δεν έχει αναγνωρίσει το κράτος του Ισραήλ και δε δέχεται ισραηλινά διαβατήρια για την είσοδο στη Συρία. Το Ισραήλ θεωρεί επίσης τη Συρία ως εχθρικό κράτος και απαγορεύει γενικά τους πολίτες της από το να την επισκέπτονται. Δεν υφίστανται διπλωματικές σχέσεις μεταξύ των δύο χωρών, από την ίδρυσή τους στα μέσα του 20ου αιώνα.

Ελάχιστοι είναι οι οικονομικοί ή πολιτιστικοί δεσμοί μεταξύ των δύο χωρών, ενώ οι δραστηριότητες των ανθρώπων κατά μήκος των συνόρων είναι περιορισμένες. Η Συρία εξακολουθεί να συμμετέχει ενεργά στο αραβικό μποϊκοτάζ προς το Ισραήλ. Και οι δύο χώρες διεξάγουν, σε περιορισμένη κλίμακα, εμπόριο μήλων για τα χωριά των Δρούζων στο Γκολάν, που βρίσκονται στις δύο πλευρές της γραμμής κατάπαυσης του πυρός. Το κλίμα κατά μήκος της γραμμής κατάπαυσης του πυρός είναι τεταμένο κατά τη διάρκεια του εμφυλίου πολέμου της Συρίας, ο οποίος ξεκίνησε το 2011 και βρίσκεται σε εξέλιξη, όμως το Ισραήλ δεν έχει εμπλακεί σε αυτή τη σύγκρουση.

## Παραπομπές


Κατηγορία:Διεθνείς σχέσεις
Αντιπτέριση στους Ευρωπαϊκούς Πανεπιστημιακούς Αγώνες 2012

Το τουρνουά αντιπτέρισης στους Ευρωπαϊκούς Πανεπιστημιακούς Αγώνες του 2012 έλαβε χώρα μεταξύ 12 και 17 Ιουλίου στο Δημοτικό Αθλητικό Κέντρο Ενσιναρέχο στο Ενσιναρέχο. Ο διαγωνισμός διεξήχθη σε μια περίοδο επτά ημερών και συνολικά 120 αθλητές διαγωνίστηκαν σε έξι αγωνίσματα: μονό ανδρών, μονό γυναικών, διπλό ανδρών, διπλό γυναικών, διπλό μικτό και μικτό ομαδικό. 

Οκτώ χώρες από τις δώδεκα που συμμετείχαν κέρδισαν μετάλλια. Την πρώτη θέση κατέκτησε η Ρωσία με τρία χρυσά. Η Ρωσία συνέλεξε επίσης δύο ασημένια και δύο χάλκινα, στην κορυφή του πίνακα μεταλλίων με επτά συνολικά. Η Γερμανία τερμάτισε στη δεύτερη θέση, με δύο χρυσά, δύο ασημένια και τρία χάλκινα.

Από τα είκοσι πανεπιστήμια που συμμετείχαν έντεκα κέρδισαν μετάλλια. Τα περισσότερα μετάλλια κατέκτησε η ομάδα του Πανεπιστημίου του Ντούισμπουργκ-Έσσεν με τέσσερα συνολικά, δύο χρυσά, ένα ασημένιο και ένα χάλκινο. Στη δεύτερη θέση τερμάτισε το Κρατικό Πανεπιστήμιο του Νίζνι Νόβγκοροντ Νικολάι Λομπατσέφσκι με δύο χρυσά και ένα ασημένιο. Το Κρατικό Πανεπιστήμιο του Σαράτοφ κατέλαβε την τρίτη θέση με τέσσερα συνολικά μετάλλια, ένα χρυσό, ένα ασημένιο και δύο χάλκινα.

## Σύνοψη μεταλλίων
### Πίνακας μεταλλίων
### Ανά χώρα

### Ανά πανεπιστήμιο

### Κάτοχοι μεταλλίων
thumb|Η νικήτρια στο διπλό γυναικών και στο διπλό μικτό, Κιμ Μπος
thumb|Ο χάλκινος στο διπλό μικτό, Ζεμπάστιαν Σούτλερ

## Συμμετοχές
### Μετέχουσες χώρες
Συνολικά 12 χώρες διαγωνίστηκαν σε έξι διαφορετικά αγωνίσματα αντιπτέρισης στους Ευρωπαϊκούς Πανεπιστημιακούς Αγώνες 2012.

* 
* 
* 
* 
* 
* 
* 
* 
* 
* 
* 
* 

### Μετέχοντα πανεπιστήμια
Συνολικά 20 πανεπιστήμια διαγωνίστηκαν σε έξι διαφορετικά αγωνίσματα αντιπτέρισης στους Ευρωπαϊκούς Πανεπιστημιακούς Αγώνες 2012.

*  Πανεπιστήμιο του Μπορντό
*  Πανεπιστήμιο της Ρουέν
*  Πανεπιστήμιο του Ντούισμπουργκ-Έσσεν
*  Πανεπιστήμιο του Αμβούργου
*  Πανεπιστήμιο του Μύνστερ
*  Πανεπιστήμιο του Σάαρλαντ
*  Πανεπιστήμιο της Βέρνης
*  Πανεπιστήμιο της Γενεύης
*  Πανεπιστήμιο του Όλστερ
*  Πανεπιστήμιο της Γρανάδα
*  Τεχνολογικό Πανεπιστήμιο του Κάουνας
*  Πανεπιστήμιο Ράντμπουντ του Ναϊμέχεν
*  Πανεπιστήμιο του Όλστιν
*  Πανεπιστήμιο της Κοΐμπρα
*  Πανεπιστήμιο Μίνιο
*  Πανεπιστήμιο του Νίζνι Νόβγκοροντ
*  Πανεπιστήμιο του Σαράτοφ
*  Πανεπιστήμιο της Στοκχόλμης
*  Πανεπιστήμιο Αχί Εβράν
*  Πανεπιστήμιο Ουλουντάγκ

## Παραπομπές


## Εξωτερικοί σύνδεσμοι
*Ευρωπαϊκοί Πανεπιστημιακοί Αγώνες 2012 – Αντιπτέριση στο tournamentsoftware.com

Αντιπτεριση
Πανεπιστημιακους Αγωνες
Κατηγορία:Πολυαθλητικές διοργανώσεις το 2012
Νεφέλωμα του Κρόνου

[thumb|To νεφέλωμα από το [Διαστημικό Τηλεσκόπιο Χαμπλ.]]
Το **νεφέλωμα του Κρόνου** (γνωστό και ως **[[Νέος Γενικός Κατάλογος|NGC]] 7009** και **Caldwell 55**) είναι πλανητικό νεφέλωμα στον αστερισμό Υδροχόος. Το κύριο χαρακτηριστικό του είναι η ύπαρξη δύο προεκβολών, οι οποίες του δίνουν και το όνομά του, λόγω της ομοιότητας του σχήματός του με τον πλανήτη Κρόνο. Απέχει περίπου 2.000 έτη φωτός από τη Γη, αν και η ακριβής του απόσταση από τη Γη δεν έχει υπολογιστεί με ακρίβεια, και μπορεί να απέχει ακόμη και 5.200 έτη φωτός.

Το νεφέλωμα ανακάλυψε ο Ουίλιαμ Χέρσελ τις 7 Σεπτεμβρίου 1782 και ήταν ένα από τα πρώτα αντικείμενα που ανακάλυψε κατά τη διάρκεια της έρευνάς του. Το χαρακτήρισε ως «πολύ λαμπρό» και το προσδιόρισε ως πλανητικό. Οι χαρακτηριστικές προεκβολές του παρατηρήθηκαν για πρώτη φορά από τον λόρδο Ρος τη δεκαετία του 1840 και ονόμασε το νεφέλωμα, νεφέλωμα του Κρόνου.

Το πλανητικό νεφέλωμα έχει διάμετρο 36" και φαινόμενο μέγεθος +8. Το κεντρικό του αστέρι έχει φαινόμενο μέγεθος +11,5.

## Παραπομπές


## Αναφορές

## Εξωτερικοί σύνδεσμοι
* 

κατηγορία:Πλανητικά νεφελώματα
κατηγορία:Υδροχόος (αστερισμός)
7009
κατηγορία:Αντικείμενα Caldwell
Ρία Κούρτη

Η **Ρία Κούρτη** (Αθήνα, 5 Αυγούστου 1932) είναι το καλλιτεχνικό ψευδώνυμο της **Ελευθερίας Δημητριάδη-Κουρμάζου**, της Ελληνίδας τραγουδίστριας του ρεμπέτικου και λαϊκού τραγουδιού.

## Βιογραφία
Γεννήθηκε το 1932 στην Αθήνα. Υπήρξε μία από τις σημαντικότερες ερμηνεύτριες του λαϊκού τραγουδιού. Συνεργάστηκε με καλλιτέχνες, όπως οι: Πάνος Γαβαλάς, Στέλιος Καζαντζίδης, Μαρινέλλα, Γρηγόρης Μπιθικώτσης, Γιώργος Ζαμπέτας, Μανώλης Αγγελόπουλος, Στράτος Διονυσίου, Βαγγελης Περπινιάδης, Σπύρος Ζαγοραίος και Τόλης Βοσκόπουλος.

## Παραπομπές


Κατηγορία:Ελληνίδες τραγουδίστριες
Πολυπέταλα

thumb|250px|Τα πολυπέταλα συμπεριλαμβάνουν νεραγκούλες ''(Ranunculus)''.

Τα **πολυπέταλα** *(polypetalae)* ήταν μια ομάδα ταξινόμησης που χρησιμοποιείται για τον εντοπισμό των φυτών, αλλά τώρα θεωρείται ότι είναι τεχνητή ομάδα, η οποία δεν αντανακλά την εξελικτική ιστορία. Η ομαδοποίηση βασίστηκε στα παρόμοια μορφολογικά χαρακτηριστικά των φυτών. Τα πολυπέταλα *(polypetalae)*, καθορίστηκε πως περιλαμβάνουν τα φυτά με τα ελεύθερα από τη βάση πέταλα ή μόνο τα ελαφρώς συνδεόμενα.

## Παραπομπές


## Εξωτερικοί σύνδεσμοι
*  For an illustrated summary of polypetalae, see botanic gardens information
*  John Shaffner's key (1911)in the *Ohio Naturalist* https://kb.osu.edu/dspace/bitstream/1811/1712/1/V11N05_289.pdf

Κατηγορία:Αγγειόσπερμα
Πιπερώδη

**Πιπερώδη** *(*'Piperales*')* είναι η βοτανική ονομασία για την τάξη των ανθοφόρων φυτών. Περιλαμβάνει κατ' ανάγκη την οικογένεια των Πιπερίδων *([[Piperaceae]])*, αλλά κατά τ' άλλα έχει αντιμετωπιστεί ποικιλοτρόπως με την πάροδο του χρόνου. Πολύ γνωστά φυτά, τα οποία μπορούν να συμπεριληφθούν σε αυτή τη σειρά, περιλαμβάνουν το μαύρο πιπέρι, την κάβα *(kava)*, την ουρά της σαύρας *(lizard's tail)*, την αριστολοχία και την άγρια πιπερόριζα.

## Κατάταξη
### Το σύστημα ''APG''
Στο σύστημα ΙΙΙ του *APG* *(APG III system*) του 2009, αυτή η τάξη τοποθετείται στον κλάδο των μαγνολιίδων *(magnoliids)* και είναι περιγεγραμμένη ως εξής:

Αυτή είναι μια προέκταση του συστήματος APG του 1998, η οποία χρησιμοποιούσε την ίδια τοποθέτηση (στις μαγνολιίδες) αλλά χρησιμοποιούσε αυτό το περίγραμμα: 
* τάξη Πιπερώδη *(Piperales)*
*: οικογένεια *Aristolochiaceae*
*: οικογένεια *Lactoridacea*e
*: οικογένεια Πιπερίδες *(Piperaceae)*
*: οικογένεια *Saururaceae*

Η *Lactoridaceae* τώρα, δεν συντηρείται πλέον; το μοναδικό γένος της *Lactoris* τοποθετείται εντός της *Aristolochiaceae*.

### Προγενέστερα συστήματα
Το σύστημα *Cronquist* *(Cronquist system*) του 1981, την τάξη στην υποκατηγορία *Magnoliidae* της κατηγορίας *Magnoliopsida* [=	Δικοτυλήδονα] και χρησιμοποιούσε αυτό το περίγραμμα:
* τάξη Πιπερώδη *(Piperales)*
*: οικογένεια *Chloranthaceae*
*: οικογένεια *Lactoridaceae*
*: οικογένεια Πιπερίδες *(Piperaceae)*
*: οικογένεια *Saururaceae*

Το σύστημα *Engler (Engler system)*, στην ενημερωμένη του έκδοση του 1964, τοποθετούσε την τάξη στην υποκατηγορία των *Archichlamydeae*, στην κατηγορία *Dicotyledoneae* [=	Δικοτυλήδονα] και χρησιμοποιούσε αυτό το περίγραμμα: 
* τάξη Πιπερώδη *(Piperales*)
*: οικογένεια *Chloranthaceae*
*: οικογένεια *Lactoridaceae*
*: οικογένεια Πιπερίδες *(Piperaceae)*
*: οικογένεια *Saururaceae*

Στο σύστημα *Wettstein (Wettstein system)*, η πιο τελευταία έκδοση που δημοσιεύθηκε το 1935, κατέτασσε την τάξη στα *Monochlamydeae*, στην υποκατηγορία *Choripetalae*, στην κατηγορία *Dicotyledones*. Χρησιμοποιούσε το περίγραμμα:
* τάξη Πιπερώδη *(Piperales)*
*: οικογένεια Πιπερίδες *(Piperaceae)*

## Δείτε επίσης
* Κανελλώδη
* Δαφνώδη

## Παραπομπές



Κατηγορία:Τάξεις αγγειοσπέρμων
Κανελλώδη

**Κανελλώδη** ή **Κανελώδη** *(*'Canellales*')*, είναι η βοτανική ονομασία για την τάξη των ανθοφόρων φυτών, μία από τις τέσσερις τάξεις των μαγνολιίδων *(magnoliids)*. Έχει καθορισθεί να περιέχει δύο οικογένειες: *Canellaceae* και *Winteraceae*, οι οποίες αποτελούνται από 136 είδη από αρωματικά δέντρα και θάμνους. Τα *Canellaceae* βρίσκονται στην τροπική Αμερική και την Αφρική και τα *Winteraceae* αποτελούν τμήμα της χλωρίδας της Ανταρκτικής (βρίσκονται σε διάφορες περιοχές του νότιου ημισφαιρίου). Αν και η τάξη ορίστηκε με βάση τις φυλογενετικές μελέτες, ένας αριθμός πιθανών *synapomorphies* έχουν προταθεί όσον αφορά την γυρεοσωλήνα, οι σπόροι, το πάχος του καλυπτήριου οργάνου *(integument)* και άλλες πτυχές της μορφολογίας *(morphology)*.

Έως το 1999, αυτές οι δύο οικογένειες δεν θεωρήθηκε ότι ήταν στενά συνδεδεμένες. Αντ' αυτού τα *Winteraceae* θεωρήθηκαν ότι ήταν μια πρωτόγονη οικογένεια (λόγω της δομής του ξυλώματος *(xylem)* και του καρπόφυλλου *(carpel)*, δομή που τώρα φαίνεται να προέρχεται από ξυλώματα και καρπόφυλλα, περισσότερο τυπικά των αγγειόσπερμων, ως συνόλου). Τα *Canellaceae* συχνά θεωρείται ότι σχετίζονται με τα Μυριστικοειδή *(Myristicaceae)*. Ωστόσο, μελέτες από το 1999, με βάση τη μοριακή φυλογένεση ή μορφολογία, έχουν υποστηρίξει την ένωση των δύο αυτών οικογενειών.

## Δείτε επίσης
* Πιπερώδη
* Δαφνώδη

## Σημειώσεις

;Παραπομπές σημειώσεων


## Παραπομπές


Κατηγορία:Κανελλώδη
Κατηγορία:Αγγειόσπερμα
Κιχώριον

thumb|250px|Άνθος από το κοινό ραδίκι Κ. το εντετμημένον ''(C. intybus)''.
**Κιχώριον** *(*'Cichorium*')* είναι το γένος των φυτών στη φυλή δανδελίων *(dandelion tribe)* εντός της οικογενείας του ηλίανθου. Το γένος συμπεριλαμβάνει δυο καλλιεργητικά είδη κοινώς γνωστά ως ραδίκια ή αντίδια, συν αρκετά άγρια είδη.

Το κοινό ραδίκι Κιχώριον το εντετμημένον *(Cichorium intybus)*, είναι θαμνώδες πολυετές *(perennial)* βότανο με μπλε ή στο χρώμα της λεβάντας (ή σπανίως, λευκά ή ροζ) άνθη. Φυτρώνει ως άγριο φυτό στις άκρες των δρόμων στην πατρίδα του την Ευρώπη και τη Βόρεια Αμερική, όπου και έχει εγκλιματιστεί. Φύεται για τα φύλλα του, όπου είναι γνωστό ως φύλλα ραδικιού, αντίδι, ιταλικό ραδίκι *(radicchio)*, βελγικό αντίδι, γαλλικό αντίδι ή λευκόφυλλο ραδίκι *(witloof)*. Άλλες καλλιεργούμενες ποικιλίες, καλλιεργούνται για τις ρίζες τους, οι οποίες χρησιμοποιούνται ως υποκατάστατο του καφέ, παρόμοιο με τον καφέ πικραλίδας (ταραξάκο).

Το γνήσιο αντίδι *(Cichorium endivia)* είναι είδος το οποίο φύεται και χρησιμοποιείται ως πράσινη σαλάτα. Έχει μια ελαφρώς πικρή γεύση και του έχουν αποδοθεί με βοτανικές ιδιότητες. Τα κατσαρά αντίδια και τα πλατύφυλλα εσκαρόλ *(escarole)* είναι τα γνήσια αντίδια.

Το Κιχώριον *(Cichorium)*, χρησιμεύει ως τροφή των φυτών από τις προνύμφες μερικών ειδών Λεπιδόπτερων συμπεριλαμβανομένων του Εβραϊκού Τριχώδους Χαρακτήρα *(Setaceous Hebrew Character)*, Σκώρο Γογγύλι *(Turnip Moth)* και το σκώρο χόρτου *(grass moth - Diasemia reticularis)*.

;Είδη
# *Cichorium alatum* *Hochst. & Steud.* - Ευρώπη, Αραβική Χερσόνησος, ξηρότερα μέρη του Αφρικής από την Αλγερία έως τη Ναμίμπια
# *Cichorium bottae* *Deflers* - Σαουδική Αραβία, Υεμένη
# *Cichorium callosum* *Pomel* - Βόρεια Αφρική
# *Cichorium calvum* *Sch.Bip.* πρώην *Asch.* - Αίγυπτος, Αιθιοπία, Παλαιστίνη, Ισραήλ, Ιορδανία
# *Cichorium dubium* *E.H.L.Krause* - Ευρώπη
# *Cichorium endivia* *L.* Κιχώριον το αντίδιον ή Κ. το Εντύβιον- Μεσόγειος κοινώς ήρεμο ραδίκι, ρίτσα (στην Κέρκυρα)
# *Cichorium hybridum* *Halácsy* - Ελλάδα
# *Cichorium intybus* *L.* Κιχώριον το εντετμημένον - πιθανώς Ευρώπη· τώρα είναι πολύ διαδεδομένο επεμβατικό - (κοινώς ραδίκιο, πικραλίδα, πίκρα, πικρομάρουλο, πικρολίδι, παπαδουλιά (στη Λήμνο), πικροράδικο (στη Σκύρο), κιχώρι)
# *Cichorium pumilum* *Jacq.* Κιχώριον το εντενές - Μεσόγειος κοινώς ραδίκι, αγριοράδικο ή πικραλίδα και ήρεμη πικράδα (Κεφαλονιά).
# *Cichorium spinosum* *L.* Κιχώριον το ακανθώδες - Μεσόγειος - κοινώς Σταμναγκάθι, Σταμνάγκαθο ή Ραδικοστοιβάδα (στην Κρήτη), (γι)αλόχορτο (στην Κάρπαθο), ροΐκιο (στην Κάσο), αλλά και αφάνα του γιαλού (Κεφαλονιά).

;προηγουμένως περιλαμβάνονταν
διάφορα είδη που τώρα θεωρούνται καλύτερα προσαρμοσμένα σε άλλα γένη: *Aposeris, Arnoseris, Geigeria, Rhagadiolus και Tolpis*.

## Δείτε επίσης
* Αντίδι
* Ταραξάκον το φαρμακευτικόν

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

*  Chicory Pollinators Diagnostic photographs; insect pollinators of chicory
*  Cichorium pumilum  in Wildflowers of Israel

Κατηγορία:Αστεροειδή
Φύμα του Καραμπέλι

Το **φύμα του Καραμπέλι** (Cusp of Carabelli) ή tuberculum anomale του Γκεόργκ Καραμπέλι (Georg Carabelli), είναι ένα μικρό επιπλέον φύμα στην εγγύς-υπερώια επιφάνεια των πρώτων γομφίων της άνω γνάθου. Αυτό το επιπλέον φύμα συναντάται συνήθως στους πρώτους άνω γομφίους και σταδιακά φθίνει στους δεύτερους και τους τρίτους. Αυτό το φύμα απουσιάζει πλήρως σε ορισμένους ανθρώπους και εμφανίζεται σε άλλους με διάφορες μορφές. Σε μερικές περιπτώσεις, το φύμα του Καραμπέλι μπορεί να ανταγωνίζεται σε μέγεθος τα κύρια φύματα του δοντιού. Άλλες σχετικές διαφοροποιήσεις εμφανίζονται στις ακρολοφίες, τα βοθρία ή τις αύλακες. Αυτό το επιπλέον φύμα περιγράφηκε για πρώτη φορά το 1842 από τον Ούγγρο Γκεόργκ Καραμπέλι (Carabelli György) οδοντιάτρο της αυλής του Αυστριακού αυτοκράτορα Φραγκίσκου.
## Φωτογραφίες


Αρχείο:1ow gomfios anw masitiki.jpg|Μασητική επιφάνεια πρώτου άνω γομφίου.
Αρχείο:Ανθρώπινο στόμα.jpg|Το ανθρώπινο στόμα



## Δείτε ακόμα
* Πρώτος γομφίος άνω γνάθου
* Άνω γνάθος
* Γομφίοι
* Μορφολογικά χαρακτηριστικά δοντιών

## Παραπομπές


Κατηγορία:Οδοντική ανατομία
Σφουγγαράδες

Οι πρώτες αναφορές στο επάγγελμα των **σφουγγαράδων** γίνονται ήδη από τον Όμηρο, αλλά και μεταγενέστερους Έλληνες και Λατίνους συγγραφείς. Η δουλειά των σφουγγαράδων είναι η αλιεία, έπειτα η επεξεργασία και τέλος το εμπόριο των σφουγγαριών. Σφουγγαράδες δεν θεωρούνται μόνο οι δύτες, αλλά και όσοι βρίσκονται στο σκάφος χειριζόμενοι τον μηχανικό εξοπλισμό προς βοήθεια των σφουγγαράδων-δυτών. Το επάγγελμα άκμασε στα μέσα του 19ου με αρχές 20ου αιώνα στα Δωδεκάνησα και κυρίως στην   Σύμη,ενώ έπειτα επεκτάθηκε και σε άλλα μέρη.

## Ιστορική Αναδρομή
Οι πρώτοι σφουγγαράδες εμφανίστηκαν γύρω στο 1800. Οι πρώτοι δύτες, γνωστοί και ως "βουτηχτάδες", έκαναν γυμνή κατάδυση φτάνοντας σε βάθος 30 μ. χρησιμοποιώντας τη σκανδαλόπετρα, ένα κομμάτι μάρμαρο, που βοηθούσε στην γρήγορη κατάδυση. Τη δεκαετία του 1860 κάνει την εμφάνιση του το σκάφανδρο, η πρώτη στολή κατάδυσης , που ωστόσο ευθυνόταν σε μεγάλο ποσοστό για τη Νόσο των δυτών, λόγω της γρήγορης ανάδυσης. Το 1920 άρχισε να χρησιμοποιείται η μέθοδος Φερνέζ, ένας αναπνευστικός μηχανισμός που ελάττωσε τα ατυχήματα. Τη δεκαετία του 1970 καταργήθηκαν οι προηγούμενες μέθοδοι κατάδυσης και υιοθετήθηκε το "σύστημα του ναργιλέ", μία στολή βατραχανθρώπου με την προσθήκη ενός αεροσυμπιεστή  ο οποίος παρείχε αέρα από το σκάφος. Παράλληλα εκείνη την εποχή ιδρύθηκε στην Κάλυμνο η Κρατική Σχολή δυτών,η μοναδική στην Ελλάδα που παρείχε σε νέους δύτες κρατικό επαγγελματικό δίπλωμα. Τα σφουγγάρια ήταν τόσο διαδεδομένα που το εμπόριο τους έφτανε μέχρι και μέρη όπως η Κωνσταντινούπολη, η Οδησσός, το Κίεβο και η Μόσχα, καθώς και στον Ελλαδικό χώρο στη Σύρο και το Ναύπλιο. Λόγω των επικίνδυνων συνθηκών το επάγγελμα πλέον έχει εκλείψει. Πολλοί σφουγγαράδες αναγκάστηκαν να μεταναστεύσουν στο Τάρπον Σπρινγκς την ΗΠΑ, και ετσι μετέφεραν το επαγγελμα στις ΗΠΑ, άπου αρχικα άνθισε και κάλυπτε το 50% της εκει αγοράςομως και εκει σταδιακά έσβησε.

## Είδη Σφουγγαριών
* το καπάδικο

* το αυτί ελέφαντα ή λαγόφυτο ή ψαθούρι ή λαφίνα

* ο ματαπάς ή φίνο ή ελληνικός σπόγγος μπάνιου

* η τσιμούχα ή δερματώδης σπόγγος

* η μελάθη ή τούρκικο φλιτζάνι ή λεπτός σπόγγος της Συρίας

## Νόσος των Δυτών
Με την χρήση του σκάφανδρου εμφανίστηκε η νόσος των δυτών. Αυτη οφειλόταν στην γρήγορη ανάδυση, λόγω της οποίας δεν προλάβαινε να γίνει αποσυμπίεση.Τα συμπτώματα της ασθένειας είναι: 
* Κνησμός ή εξάνθημα
* Φλεβική απόφραξη των αγγείων του δέρματος
* Λεμφοίδημα
* Απόφραξη των επισκληριδίων φλεβικών πλεγμάτων στο σημείο εισόδου των νωτιαίων ακτινωτών φλεβών
* Φυσαλίδες στην έξω λέμφο ή εμβολή στην ακουστική αρτηρία
* Απόφραξη αγγείων εγκεφάλου και πνευμονικών αγγείων αντίστοιχα
* Παθογένεση της νόσου δυτών τύπου Shock
Τα συμπτώματα μπορεί να διαφέρουν ανάλογα με τον τύπο της νόσου.

## Παραπομπές


## Εξωτερικοί Σύνδεσμοι

* http://www.ecomuseum.gr/index.php/sfouggarades
* http://www.visitgreece.gr/el/sea/sponge_harvesters_from_kalymnos_the_diving_legends
* http://thessbomb.blogspot.gr/2015/06/blog-post_243.html
* http://ma8ites-en-drasi.blogspot.gr/2014/02/blog-post_5.html

Κατηγορία:Παραδοσιακά επαγγέλματα
Μιχάλης Αρκάδης

Ο **Μιχάλης Αρκάδης** (1937 – 20 Μαΐου 1990) ήταν Έλληνας εφοπλιστής με καταγωγή από τις Οινούσσες και παράγοντας του ποδοσφαίρου, που διετέλεσε πρόεδρος της ΑΕΚ.

## Βιογραφικό
Ο Αρκάδης ήταν επιτυχημένος εφοπλιστής με έδρα των δραστηριοτήτων του τον Πειραιά.Είχε σπουδάσει τη ναυτιλιακή επιστήμη στο πανεπιστήμιο του Σαουθάμπτον. Με την ΑΕΚ ασχολήθηκε παραγοντικά από τις αρχές της δεκαετίας του 1970 και ήταν μέλος σε πολλά διοικητικά συμβούλια επί προεδρίας Λουκά Μπάρλου (για ένα διάστημα ήταν και αντιπρόεδρος).

Την αγωνιστική περίοδο 1982-1983, στην πρώτη από τις δύο αποχωρήσεις του Ανδρέα Ζαφειρόπουλου από την προεδρία (ο Ζαφειρόπουλος κρατούσε τις μετοχές αλλά παραχωρούσε το μάνατζμεντ λόγω της κριτικής που δεχόταν) ανέλαβε πρόεδρος της ΑΕΚ. Επί προεδρίας του η ΑΕΚ πήρε προπονητή τον Χέλμουτ Σενέκοβιτς και έφτασε στην κατάκτηση του Κυπέλλου Ελλάδας του 1983.

Ο Αρκάδης πέθανε ξαφνικά στις 20 Μαΐου 1990, σε ηλικία 52 ετών, από οξύ έμφραγμα στο γήπεδο της Ριζούπολης, λίγα λεπτά πριν από την έναρξη του αγώνα Απόλλωνα Αθηνών – ΑΕΚ, τον οποίο ετοιμαζόταν να παρακολουθήσει.

Κόρη του είναι η Αγγελική Αρκάδη, γενική διευθύντρια  της ΠΑΕ ΑΕΚ και γιός του ο Νικόλαος Αρκάδης, Insurance and Financial Broker.

## Παραπομπές


Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ΠΑΕ ΑΕΚ

Κατηγορία:Έλληνες εφοπλιστές
Φρούριο Καζάρμα

Η **Καζάρμα** (**', το οποίο αποδίδεται στα ελληνικά ως «ο στρατώνας της φρουράς»), είναι φρούριο χρονολογούμενο από την περίοδο της [[Γαληνοτάτη Δημοκρατία της Βενετίας|Ενετοκρατίας]] της πόλης της [[Σητεία]]ς στην [[Κρήτη]] της [[Ελλάδα]]ς. Το φρούριο αυτό ανεγέρθηκε κατά τη διάρκεια του 13ου αιώνα.

== Εξωτερικοί σύνδεσμοι ==
* [http://www.explorecrete.com/crete-east/GR-Siteia-frourio-kazarma.html Αναλυτικό άρθρο για το φρούριο στο ''ExploreCrete.com'']
* [http://www.sitia.gr/city/kazarma/kazarma.html Παρουσίαση από τον Δήμο Σητείας] 
* **Δήμος Σητείας Ιστορικά μνημεία''' 

Κατηγορία:Δήμος Σητείας
Κατηγορία:Κάστρα της Κρήτης
Γύψος (οικοδομικό υλικό)

Ο γύψος είναι μια επικάλυψη σοβά, που εφαρμόζεται σε τοιχοποιίες ή επιφάνειες σκυροδέματος, σε τοίχους και οροφές εσωτερικά και εξωτερικά. Έχει ως βασικό συστατικό την γύψο. 

## Είδη γύψου
### Ανά υλικό
### Ανά είδος επιφάνειας
#### Σαγρέ
Τοίχος με ανομοιόμορφη, επιφάνεια που έχει εξογκώματα 1-5 χιλιοστών. 

Κατηγορία:Οικοδομικά υλικά
Περιμετρική τάφρος 66

Η **Περιμετρική τάφρος 66** είναι τεχνητή τάφρος συλλογής επιφανειακών υδάτων στην Κεντρική Μακεδονία, μήκους περίπου 35 χιλιομέτρων και είναι ουσιαστικά η επέκταση του ποταμού Μογλενίτσα από το ύψος της Σκύδρας και μετά. Κατασκευάστηκε το 1935 με σκοπό τη συλλογή των υδάτων που προέκυψαν από την αποξήρανση της λίμνης των Γιαννιτσών. Οι απορροές της λεκάνης που δημιουργήθηκε, διοχετεύονται με μια τεχνητή τάφρο που εντοπίζεται στα δυτικά του πεδινού τμήματος, προς τον Αλιάκμονα ποταμό. Σήμερα εκτός από τον αποστραγγιστικό της χαρακτήρα συμβάλλει στη διοχέτευση των επιφανειακών υδάτων των ποταμών και ρεμάτων της περιοχής, όπως του Αλμωπαίου, του Εδεσσαίου, της Αράπιτσας και του Τριπόταμου, ενώ συμβάλλει και στην άρδευση του καλλιεργημένων πεδινών εκτάσεων των περιφερειακών ενοτήτων Πέλλας και Ημαθίας. Εκβάλλει στον ποταμό Αλιάκμονα αποτελώντας έτσι παραπόταμό του.

Η τάφρος εγείρει ανησυχίες για την ρύπανση που έχει υποστεί κυρίως από τα αγροτικά και τα οικιστικά απόβλητα. Η ποιότητα των υδάτων της είναι συνήθως πολύ χαμηλή. Έχουν ανιχνευθεί υψηλές συγκεντρώσεις χαλκού και χρωμίου. Οι περισσότεροι οικισμοί της περιοχής διοχετεύουν τα λύματα τους ανεπεξέργαστα. Συνορεύει επίσης με ανενεργές χωματερές που αποτελούν πηγή υψηλής μόλυνσης. Όσον αφορά στις περιβαλλοντικές πιέσεις που ασκούνται από την τάφρο στον Θερμαϊκό, έχει εκφραστεί η άποψη ότι τα κονσερβοποιεία που λειτουργούν κοντά στην τάφρο 66 παράγουν οργανικά λύματα που δεν είναι δυνατόν να καθαριστούν βολογικά με ενεργό ιλύ εξαιτίας του μικρού χρόνου επεξεργασίας των λυμάτων.

## Παραπομπές


Κατηγορία:Παραπόταμοι του Αλιάκμονα
Κατηγορία:Ποταμοί της Μακεδονίας
Η Νοσταλγία του Απείρου

Η ***Νοσταλγία του Απείρου*** είναι πίνακας με ελαιοχρώματα του Ιταλού μεταφυσικού ζωγράφου, Τζόρτζιο ντε Κίρικο.

## Ιστορικό
Αν και το έργο χρονολογείται το 1911, η ημερομηνία αυτή τίθεται υπό αμφισβήτηση. Το Μουσείο Μοντέρνας Τέχνης της Νέας Υόρκης υπολογίζει ότι δημιουργήθηκε μεταξύ των ετών 1912 με 1913, ενώ η σχολή Annenberg School for Communication προτείνει τα έτη 1013 με 1914. Σύμφωνα με τον ιστορικό τέχνης, Robert Hughes, ο πίνακας παίρνει έμπνευση από το κτήριο Mole Antonelliana στο Τορίνο της Ιταλίας.

## Περιγραφή
Το θέμα του πίνακα είναι ένας μεγάλος πύργος. Η σκηνή φωτίζεται από ένα χαμηλό, γωνιώδες απογευματινό φως. Στο έδαφος κάτω από τον πύργο βρίσκονται δύο μικρές σκιώδεις φιγούρες, παρεμφερείς με αυτές στα μελλοντικά έργα του Σαλβαδόρ Νταλί. Αυτός ο πίνακας είναι ο πιο γνωστός με το θέμα πύργου από αυτούς που εμφανίζονται στα έργα του Κίρικο.

## Επιρροή
Ο πίνακας αυτός, ανάμεσα σε άλλες δουλειές του Κίρικο, επηρέασε τον Φουμίτο Ουέντα στη δημιουργία του εξωφύλλου του παιχνιδιού *[[Ico]]*, το οποίο χρησιμοποιήθηκε για την κυκλοφορία του παιχνιδιού στην Ιαπωνία και την Ευρώπη.

## Παραπομπές


## Πηγές
*Το Μουσείο Μοντέρνας Τέχνης

Κατηγορία:Πίνακες του Μουσείου Μοντέρνας Τέχνης (Νέα Υόρκη)
Κατηγορία:Έργα ζωγραφικής του Τζόρτζιο ντε Κίρικο
Κατηγορία:Ιταλικοί πίνακες
Κατηγορία:Πίνακες αρχιτεκτονικής
M.U. - The Best of Jethro Tull

Το **M.U. - The Best of Jethro Tull** είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 9 Ιανουαρίου του 1976 μέσω της δισκογραφικής εταιρίας "Chrysalis Records".

Η συλλογή περιλαμβάνει τραγούδια τα οποία είχαν προϋπάρξει σε άλλες κυκλοφορίες του συγκροτήματος, με εξαίρεση το "*Rainbow Blues*", σε αντίθεση με την προηγούμενη συλλογή τους, "*[[Living in the Past]]*", η οποία αποτελούνταν αποκλειστικά από ακυκλοφόρητο υλικό.

Ο δίσκος βραβεύθηκε ως πλατινένιος στις Ηνωμένες Πολιτείες, αφού οι πωλήσεις του ξεπέρασαν το ένα εκατομμύριο αντίτυπα, ενώ έγινε χρυσός και στην Μεγάλη Βρετανία.

Ο τίτλος "M.U." σημαίνει "Musician's Union" (μτφ. *ένωση μουσικών*).

## Λίστα Τραγουδιών
# "Teacher" (Anderson, Bunker, Evan, Cornick) – 4:07
# "Aqualung" (Cornick, Evan, Hammond) – 6:34 (alternative mix)
# "Thick as a Brick Edit #1" (Barlow, Evan, Hammond) – 3:01  (The first three minutes of "Thick as a Brick, Part One")
# "Bungle in the Jungle" (Barlow, Evan, Hammond) – 3:34
# "Locomotive Breath" (Bunker, Evan, Hammond) – 4:23 (alternate mix)
# "Fat Man" (Bunker) – 2:50
# "Living in the Past" (Bunker, Cornick) – 3:18
# "A Passion Play Edit #8" (Barlow, Evan, Hammond) – 3:28  ("Overseer Overture")
# "Skating Away (On the Thin Ice of the New Day)" (Barlow, Evan, Hammond) – 4:02
# "Rainbow Blues" (Barlow, Evan, Hammond) – 3:37
# "Nothing is Easy" (Bunker, Cornick) – 4:23

## Θέσεις τσαρτ
***M.U. - The Best of Jethro Tull*** *(άλμπουμ)*

***Επίσημη κυκλοφορία: [[9 Ιανουαρίου]] [[1976]]***

## Βραβεία
***M.U. - The Best of Jethro Tull*** *(άλμπουμ)*
* Ηνωμένες Πολιτείες (*RIAA Certification*): Πλατινένιος 
* Ηνωμένο Βασίλειο (*BPI Certification*): Χρυσός 

## Μέλη των Jethro Tull
Οι μουσικοί οι οποίοι ηχογράφησαν το "*M.U. - The Best of Jethro Tull*" ήταν οι εξής:
* **[[Ίαν Άντερσον]]** - φωνητικά, φλάουτο, σαξόφωνο, μαντολίνο, κιθάρα
* **[[Μάρτιν Μπαρ]]** - ηλεκτρική κιθάρα
* **Τζον Έβαν** - πιάνο, πλήκτρα
* **Γκλεν Κόρνικ** - μπάσο
* **[[Τζέφρι Χάμοντ]]** - μπάσο
* **Κλάιβ Μπάνκερ** - τύμπανα
* **[[Μπάριμορ Μπάρλοου]]** - τύμπανα

## Παραπομπές


## Πηγές
* M.U. - The Best of Jethro Tull - Jethro Tull | Songs, Reviews, Credits, Awards | AllMusic
* Jethro Tull - MU - The Best Of Jethro Tull (Vinyl, LP) at Discogs
* JETHRO TULL M.U. - The Best of Jethro Tull reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1976
Κρήνη του Σπηλίου

Η **κρήνη του Σπηλίου** είναι ενετική κρήνη, η οποία ευρίσκεται στο Σπήλι της Κρήτης στην Ελλάδα.

## Παρουσίαση

Η κρήνη χρονολογείται από την ενετική περίοδο. Αποτελείται από 25 στόμια με την μορφή κεφαλής λιονταριού από τα οποία και ρέει το νερό. 

## Έκθεση Φωτογραφιών


File:Spili Lionheads.jpg|Γενική άποψη της κρήνης.
File:Spili 2007-09-28 17-06-22.JPG|Κοντινό πλάνο μίας εκ των λιονταρίσιων κεφαλών.



## Παραπομπές


## Δείτε επίσης

### Σχετικά Λήμματα
* Κρήνη Ριμόντι στο Ρέθυμνο

Σπηλι
Κατηγορία:Περιφερειακή ενότητα Ρεθύμνης